प्रोजेक्ट टाइगर के अतिरिक्त महानिदेशक और राष्ट्रीय बाघ संरक्षण प्राधिकरण के सदस्य सचिव श्री बी.एस. बोनाल ने बताया कि सम्मेलन में बाघों की आबादी वाले भूभाग संरक्षण, पर्यावास प्रबंधन, बाघ पुनपर्रिचय, निगरानी व्यवस्था, शिकार रोधी रणनीति, निगरानी के लिए औजार और तकनीक जैसे, एमईई, सीए/टीएस, संसाधन जुटाने और नेटवर्किंग पर चर्चा करेंगे। उन्होंने यह भी कहा कि सम्मलेन में हिस्सा ले रहे देश अपने ग्लोबल/नेशनल रिकवरी प्रोग्राम की स्थिति और प्रगति पर रिपोर्ट पेश करेंगे। साथ ही सम्मेलन में हिस्सा ले रहे देश बाघ संरक्षण पर भविष्य के घोषणापत्र जारी करेंगे।